als_Latn dik_Latn sag_Latn
Prokuroria e Përgjithshme i ka komunikuar një tjetër akuzë deputetit Tom Doshi , i cili do të gjykohet edhe për deklarim të rreme të pasurisë.
Kallëzimi është bërë nga Inspektoriati i Lartë i Deklarimit të Pasurive ndërsa vetë deputeti e cilësoi akuzën si tendencioze dhe se bëhet për zgjedhje, por shton se me PSD do të fitojë 3 deputet dhe aleancë bën vetëm me Edi Ramën.
E ndërsa është duke u gjykuar për kallzim të rreme deputetit Tom Doshi i komunikohet nga prokuroria një tjetër akuzë ajo për “deklarim të rremë të pasurisë”.
Ndërsa dosja do të shkojë në Gjykatë të Lartë Doshi thotë se akuza ndja tij është tendencioze dhe se bëhet për zgjedhje.
I bindur se akuzat do të bien poshtë në gjykatë, Tom Doshi garanton zgjedhësit se do të jetë Parlament jo me një por me 3 deputetë.
“Dihet që ishte tendencioze. Bëhet për zgjedhje, por unë kam një mesazh dhe për elektoratin. Të rrinë të qetë, Asgjë s’kam me ligjin unë do të vij në parlament. Të gjithë akuzat do të bijnë poshtë në Gjykatë.
Nuk më pengon asnjë gjë përkundrazi do më rritet mbëshetja. Sepse këtu është tendencë për të mos qenë në parlament. Por unë pretendoj të marr tre deputetë në Shkodër, sepse ardhja ime në parlament është e padiskutueshme.”
Dikur deputet i PS-së, në këto zgjedhje kandidon në siglën e PSD-së. Doshi ka zgjedhur këtë moment për të bere edhe një deklaratë në lidhje me atë se me cilën forcë politike do te beje koalicion pas zgjedhjeve
“”Unë mbështes kryeministrin Rama. Nuk kam asnjë ofertë tjetër”
Hetimet nisën pas kallzimit të ILDKPI i cili akuzonte Tom Doshin për fshehje dhe deklarim të rremë të pasurisë. Por të dyja cështjet nuk e pengojnë të kandidojë për zgjedhjet parlamentare, pasi do të pritet më parë vendimi përfundimtar nga gjykata.
/Oranews.tv/
Të parët për lajmin e fundit. Ndiqni Oranews.tv në Facebook dhe në Twitter
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ind_Latn als_Latn